Milí rodičia budúcich prvákov!

Tohtoročný Zápis do prvého ročníka **sa neuskutoční** za obvyklých podmienok. Dnešná mimoriadna situácia nedovolí malým uchádzačom prísť do školy osobne a zažiť nezabudnuteľný okamih vo svojom  živote ako budúceho žiaka, prváčika.

Na základe aktuálneho rozhodnutia Ministerstva školstva, vedy, výskumu a športu Slovenskej republiky zo dňa 26. 03. 2020 a určení nových termínov zapísať svoje dieťa do prvého ročníka školského roka 2020/2021 môžete vykonať iba v termíne **od 15. 04. 2020 do 30. 04. 2020.**

Keďže podľa zákona má každý povinnosť zapísať svoje dieťa narodené od 01. 09. 2013 do 31. 08. 2014 do školy, musíte tak urobiť, tohto roku však za iných podmienok. Ponúkame Vám niekoľko riešení zápisu.

1, elektronicky na webovej stránke školy- www. szsgir.edupage.sk. V tomto prípade sa overenie údajov poskytnutých zákonnými zástupcami uskutoční do dvoch týždňov od skončenia mimoriadneho prerušenia školského vyučovania,

2, telefonicky na čísle zástupkyne školy- 0907 333 923, kde si dohodnete ďalší postup,

3, osobne na adrese školy- Dukelská 33, Giraltovce. Ak si zvolíte túto možnosť mali by ste prísť sami, nie s dieťaťom, budúcim prvákom!!! a určite po telefonickom dohovore (viď bod.2), kde si dohodnete deň a čas zápisu a samozrejme s dôrazom sa dodržanie hygienicko-epidemiologických opatrení (rúško, rukavice, vlastné pero, dodržiavanie minimálnych odstupov v rade). V prípade, že si vyberiete túto možnosť, prednostne navrhujeme deň zápisu 15. 04. 2020 v čase od 09.00 do 15.00.

Ktorúkoľvek formu zápisu si vyberiete, budete potrebovať nám poskytnúť číslo OP, rodný list dieťaťa.

Ak uvažujete o prípadnom odklade začiatku plnenia povinnej školskej dochádzky, zápísať svoje dieťa musíte s tým, že požiadate o odklad začiatku plnenia povinnej školskej dochádzky a doložíte v termíne do 15. Júna 2020, resp. najneskôr do štyroch týždňov od skončenia mimoriadneho prerušenia školského vyučovania vyjadrenie príslušného zariadenia výchovného poradenstva a prevencie. Toto vyjadrenie k samotnému zápisu nepotrebujete.

Vždy však platí nový termín zápisu **od 15. 04. 2020 do 30. 04. 2020.**